cyanic-selkie/wikianc huggingface dataset:
פיטר טאצ'ל
ביוגרפיה
בשנת 1971 עבר טאצ'ל ללונדון שבממלכה המאוחדת, על מנת להימנע מגיוס לצבא האוסטרלי. בשנת 1972 עזר לארגן את מצעד הגאווה הראשון במדינה. באותן השנים החל לעסוק גם בעיתונאות. בשנת 1978 הצטרף למפלגת הלייבור. בתחילה המפלגה לא קיבלה את רצונו להתמודד בבחירות לפרלמנט, אך הוא מונה לבסוף לפרלמנט כיורשו של חבר פרלמנט שפרש, ובנקודה זו המפלגה קיבלה אותו. בתקופה זו טאצ'ל לא הכחיש או אישר את נטייתו המינית. בבחירות שנערכו בשנת 1983 טאצ'ל הותקף ברחוב, הוא קיבל מכתבי שטנה, רוססו כתובות גרפיטי כנגדו, דירתו הושחתה ואף אוים בחייו לאחר שקליע חי הושם בתא הדואר שלו. הוא לבסוף נוצח על ידי מועמד מהמפלגה הליברלית. בעשור זה החל לכתוב ספרים וכתב גם על נושאים חברתיים כגון איידס, פירוז מנשק גרעיני וכו'. בשנת 2000 עזב את מפלגת הלייבור ובשנת 2004 הצטרף למפלגת הירוקים של אנגליה וויילס. בשנת 2007 היה מועמד בבחירות לפרלמנט.
שוק בריק ליין
שוק בריק ליין (באנגלית: Brick Lane Market) הוא שוק המתפרש על פני מספר רחובות במזרח העיר לונדון שבאזור האיסט אנד, ומרכזו ברחוב בריק ליין וברחוב צ'שייר. השוק משתרע על פני שכונות - בת'נאל גרין, שורדיץ', וספיטלפילדס, ברובע מגדל המלטס שבמזרחה של לונדון. השוק ממוקם בלב הקהילה הבנגלדשית בקצהו הצפוני של רחוב בריק ליין ולאורך רחוב צ'שייר, ובהמשך נמצאים שוקי טרומן. השוק פעיל בכל יום ראשון מהשעה 9 בבוקר לערך ועד שעה 17:00.
היסטוריה
שוקי טרומן התפתחו לראשונה במאה ה -17 כשוקי איכרים בודדים, שהיו פעילים בימי ראשון מתוך מטרה לכבד את ערכי הדת של הקהילה היהודית שאכלסה באותו זמן את האזור. במהלך המאה ה-20, זרמו לאזור בריק ליין מהגרים רבים מבנגלדש ששינו את פני השוק. גם היום, בריק ליין מפורסם מאוד בזכות בתי הקארי שלו.
מאז שנת 2000, נפתחו שווקים ייעודיים נוספים בתוך המתחם של מבשלת טרומן הישנה בעבר הייתה אחת ממבשלות הבירה הגדולות של לונדון, וכעת היא ביתם של כ-250 בתי עסק, חנויות ומסעדות.
שוק בריק ליין היה ידוע לשמצה כמקום שבו סחרו באופניים גנובים. עם זאת, בספטמבר 2010 בעקבות הסנקציה בה נקטה משטרת לונדון, בעיית גנבת האופניים ומכירתם ירדה באופן משמעותי. משטרת לונדון פיתחה כוח משימה מיוחד לנושא האופניים, ועד פברואר 2011 הם סיפקו תגי אבטחה ליותר מ-10,000 אופניים וביצעו מעל 100 מעצרים הקשורים בגנבות אופניים.
שוקי טרומן
מתחם שוקי טרומן כולל חמישה שווקים שונים, כולם נפתחו בזמנים שונים בעשור האחרון: רחבת האוכל של בית הבוילר, חדרי התה, שוק החצר האחורית, שוק יום ראשון היוקרתי ושוק הוינטג'.
שוק החצר האחורית
שוק החצר אחורית הוקם בשנת 2006 והוא אחד הצעירים מבין שוקי טרומן. הוא ממוקם בבנין יו בצד המזרחי של מבשלת הבירה, והוא משכנם של כשמונים דוכנים. שוק החצר האחורית הוא ייחודי מפני שהוא מאפשר לאמנים צעירים ולמעצבים להיות חלק מקהילה יצירתית שבה ניתנת להם הזדמנות להציג את עבודתם. הוא הראשון מסוגו באזור שפתח את שעריו בימי שבת.
שוק החצר האחורית מציע שילוב מגוון של עסקים עצמאיים ורשתות קמעונאיות, כגון בתי קפה, בוטיקים ומספרות, שפונים לקהל לקוחות רחב ושמים דגש על מכירת חפצי אומנות ומלאכת יד.
בית הבוילר
בית הבוילר הוא ביתם של כשלושים דוכנים מהמטבח הבינלאומי; בין מגוון המנות ניתן למצוא: איטלקי, פולני, ליטאי, ים תיכוני, מקסיקני, פרואני, יפני וקאריבי-אסייתי פיוז'ן.
שוק יום ראשון היוקרתי
שוק יום ראשון היוקרתי, פתוח כל יום ראשון משעה 10 בבוקר ועד 5 אחר הצהרים, הוא נפתח לראשונה בספטמבר 2004. השוק שוכן בחצר המגרש של אלי, יש בו יותר מ-200 דוכנים ונמכרים בו מגוון רחב של מוצרים הכוללים: בגדים בסגנון וינטאג', ובגדים עשויים בעבודת יד, אביזרים בעבודת יד, מוזיקה, אומנויות ויצירה, ומזון אורגני. רבים מהפריטים שנמכרים בשוק זה הם פריטים ייחודיים המיוצרים על ידי בעלי הדוכנים עצמם, והם אלה שלעיתים קרובות מוכרים את המוצרים שלהם ישירות ללקוחות, כיוון שהשוק היוקרתי נחשב ל- "פלטפורמה למעצבים בתחילת דרכם ולמטבח אורגני".
חדרי התה
שוק חדרי התה, שנוסד בשנת 2009, הוא שוק שקיבל את שמו בשל המבחר הגדול של סוגי תה, וסוגי קפה ומאפים מסורתיים, כמו גם בשל העתיקות, כריות משי, רהיטים, פריטי אספנות ומוצרים בעבודת יד. הוא פתוח בשבת משעה 11 בבוקר ועד 6 אחר הצהריים, ובימי ראשון משעה 10 בבוקר ועד 5 אחר הצהריים.
החנות המרכזית בשוק, אמפוריום וינטאג', ממוקמת בקומת הקרקע, מתחת לבית הקפה המרכזי. זוהי חנות וינטאג' של בגדים ואביזרים המתמחה גם בעתיקות ואביזרים לבית, ויש בה מלאי מתקופת ויקטוריה ועד שנות החמישים של המאה העשרים. ניתן לשכור את המקום גם למסיבות.
שוק הוינטג'
שוק הוינטג' מורכב מדוכנים בבעלות מומחי וינטאג' בריטים ואירופאים, ומציע בגדים ישנים החל מ-1920 ועד 1990. מוצעים גם אביזרים, תקליטים ישנים, וכן אוסף מגוון של תכשיטים ישנים וייחודיים.
שוק הוינטג' פתוח בימי שני ועד שבת מהשעה 10 בבוקר ועד 16 אחר הצהריים, ובימי ראשון מהשעה 11 בבוקר ועד 16 אחר הצהריים.
אליפות ברזיל בכדורגל 2016
אליפות ברזיל בכדורגל 2016  הייתה הפעם ה-60 בה נערכה תחרות ארצית בכדורגל בברזיל. היא אורגנה על ידי קונפדרציית הכדורגל הברזילאית. המשחקים החלו ב- 14 במאי 2016 והסתיימו ב-11 בדצמבר 2016.
בתחרות השתתפו 20 קבוצות. במקום הקבוצות שירדו לליגה הבכירה עלו בוטפוגו, סנטה קרוז, ויטוריה ואמריקה פוטבול קלוב.
המשחקים התקיימו בשיטת ליגה תוך מפגש כפול בין הקבוצות. עבור הניצחון הוענקו שלוש נקודות ונקודה עבור תיקו.
בסוף העונה ארבע קבוצות ירדו לליגת משנה.
פלמיירס זכתה באליפות. זו הייתה הזכייה התשיעית בתולדות המועדון.
בסיום העונה לליגת משנה ירדו אינטרנסיונל, פיגיירנסה, סנטה קרוז ואמריקה פוטבול קלוב. במקום הקבוצות שירדו לליגה הבכירה עלו אתלטיקו גויאניינסה, אוואי, ואסקו דה גאמה ובאהיה.
שחקנים מצטיינים
מספר שחקנים כבשו 14 שערים וזכו בתואר מלך השערים:
גבריאל ז'סוס, שחקנה של פלמיירס זכה בפרס "כדור הזהב" לכדורגלן העונה.
גבריאל ז'סוס, שחקנה של פלמיירס זכה בפרס כדורגלן העונה של קונפדרציית הכדורגל הברזילאית.
רסן הסוררת
רסן הסוררת (באנגלית: Scold's bridle) היה אמצעי ענישה ששימש לעינוי והשפלה פומבית בשלהי ימי הביניים. הרסן הוא מסכת ברזל שהולבשה על ראשה של הקרבן וכללה לשונית ממתכת שהוחדרה לפיה כשהיא נלחצת על לשונה ומונעת ממנה אפשרות דיבור. לעיתים הלשונית הכילה גם קוצים ממתכת שהיו גורמים לפציעת הלשון כשהאישה ניסתה לדבר.
במאות ה-16 וה-17 רווח אמצעי ענישה זה בסקוטלנד ובאנגליה. בדרך כלל נענשו בעונש זה נשים מהמעמדות הנמוכים ולעיתים קרובות הופנה כלפי נשים שהואשמו בכישוף. רסן הסוררת היה מולבש על ראשה של הקורבן, והיא הייתה מוצבת במקום ציבורי לשם השפלה פומבית, ולעיתים אף הייתה סופגת מכות.
במאה ה-18 נעשה שימוש ברסן למטרת ענישה של עבדים, כפי שתואר על ידי אולאודה אקוויאנו בספרו: "ראיתי שפחה שחורה מבשלת את ארוחת הערב, והאישה המסכנה הייתה עמוסה באכזריות בכל מיני מתקני ברזל. במיוחד היה לה מתקן אחד על הראש שנעל את פיה חזק כל כך עד שבקושי יכלה לדבר, ולא יכלה לאכול או לשתות."
בשנת 1856 רסן הסוררת היה עדיין בשימוש כאמצעי ענישה בבולטון לה מורס לנקשייר שבאנגליה.
שפיפון פרסי
שפיפון פרסי (שם מדעי: Pseudocerastes persicus) הוא מין של נחש ארסי ממשפחת הצפעיים ותת-משפחת הצפעונים המצוי ברחבי דרום אסיה והמזרח התיכון באזורים מדבריים. בעבר היה המין היחידי בסוג שפיפון.
מאפיינים
השפיפון הפרסי מגיע לאורך 40-70 ס"מ עם שיא של 108 ס"מ, קטן יחסית למשפחתו והוא בעל צבעי הסוואה המתאימים לרקע הסלעים והחולות בהם חי. לנחש חרטום קצר ורחב, עיניים צהובות בולטות ומעין "קרניים" קטנות מעל העיניים. הלסתות והלחיים רחבות. הקשקשים אפורים-בהירים עם רצועות חומות בהירות לאורך הגב.
הוא מצוי באזורי מדבר ובתה ברחבי איראן (ומכאן שמו), פקיסטן, אוזבקיסטן, אזרבייג'ן, מזרח טורקיה ודרומה לדרום סוריה, צפון-מערב עיראק, עומאן, סעודיה, ירדן ואולי בישראל ובסיני. השפיפון נע רוב זמנו קבור בחולות או שהוא נע בצורה עקלתונית, באופן בו רק חלק אחד מגופו מצוי על הקרקע החמה ושאר הגוף מתפתל מעלה. הנחש יוצא בשעות הערב לאכול.
השפיפון ניזון ממיני מכרסמים, עופות מדבר וזוחלים שונים אותם הוא הורג בארס החזק שלו. אם הוא יופתע, הוא ינוע לאט הרחק מהסכנה אך אם זה לא יעזור הוא יכיש. הארס יכול לגרום לדימומים פנימיים ולעיתים למוות, אם כי נוגדן יכול לעצור את פעילות הארס בזמן.
We Can't Stop
We Can't Stop (בעברית: אנחנו לא יכולים להפסיק) הוא שיר של הזמרת האמריקאית מיילי סיירוס. השיר יצא לאור ב-3 ביוני 2013 כסינגל הראשון מתוך האלבום הרביעי של סיירוס, Bangerz. במהלך טקס הפרסים של בילבורד 2013, הודיעה סיירוס שהשיר יצא ב-3 ביוני 2013.
וידאו קליפ
הקליפ לשיר בוים על ידי דיאן מרטל. ב-19 ביוני 2013 הוא יצא לאור ובתוך 24 השעות הראשונות שלו, זכה להצלחה גדולה וצבר 10.7 מיליון צפיות. נכון לאפריל 2017, השיר צבר 767 מיליון צפיות ולמעלה מ-2.8 מיליון לייקים. בקליפ ניתן לראות שיש מסיבה ושהאורחים עושים פעולות כגון: הרכבת גולגולת מצ'יפס ובעיטה בה, יצירת הר שעשוי מלחם לבן ושחייה בבריכה. הווידאו קליפ הועמד לפרסים רבים וקיבל כ-4 מועמדויות לפרסי ה-VMA (ביניהן "הקליפ הנשי הטוב ביותר") ול-"פרס המוזיקה של יוטיוב לווידאו השנה", "פרס מוזיקת העולם לקליפ הטוב ביותר בעולם". ברשימה של עשרת סרטוני המוזיקה הטובים ביותר של 2013, רולינג סטון הציב את השיר במקום הראשון.
נכון ל-8 באוקטובר 2021, הקליפ לשיר חצה את רף ה-900 מיליון צפיות ביוטיוב והופך לשירה השני של סיירוס שעושה זאת.
מיקומי שיא
השיר זכה להצלחה רבה במצעדים ובמכירות והיה במקום הראשון בבריטניה, ניו זילנד, וסקוטלנד ובעשרת המובילים בעוד 15 מצעדים נוספים בהם מצעד הבילבורד שבו הגיע למקום השני. בארצות הברית קיבל תואר 5 פלטינות לאחר שמכר כ-5,000,000 עותקים ובשוודיה ואוסטרליה קיבל פלטינה משולשת גם כן. בקנדה מכר כ-320,000 עותקים והגיע למעמד פלטינה מרובעת. בבריטניה, מקסיקו, ניו זילנד, ונצואלה, ודנמרק הגיע למעמד פלטינה. באוסטריה, גרמניה, איטליה, ושווייץ קיבל תואר זהב.
Superman (שיר של טיילור סוויפט)
Superman (בעברית: סוּפֶּרמֶן) הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה השלישי, Speak Now. השיר יצא לאור ב-8 בנובמבר 2011, כסינגל שיווקי ביחד עם סינגל שיווקי נוסף "If This Was a Movie"; שניהם נכללו במהדורת הדלוקס של האלבום ונועדו לעזור בקידום שלו.
השיר הגיע למקום ה-26 במצעד הבילבורד הוט 100.
רקע וכתיבה
השיר נכתב והולחן על ידי טיילור סוויפט והופק על ידי סוויפט והמפיק המוזיקלי נייתן צ'פמן, שהפיק עבורה שירים כמו "You Belong with Me", "Back to December", ו-"The Story of Us". סוויפט סיפרה כי "כתבתי את השיר על בחור שהייתי מאוהבת בו. בחרתי את שם השיר כ"סופרמן" היות שבזמן שהוא עזב את החדר, הרגשתי כאילו סופרמן עף משם".
בנוסף לכך, השיר זמין לשמיעה רק במהדורת הדלוקס של Speak Now (בדומה ל-If This Was a Movie") והוא אינו צורף למהדורה הרגילה שלו.
הצלחה
בעקבות צאתו של "Superman" שאירעה בסמוך לצאתו של "If This Was a Movie", זכה השיר הזה להצלחה פחותה מזו של השני. בשיאו, הצליח "Superman" להגיע למקום ה-26 במצעד הבילבורד הוט 100, תוך שהצליח להיכנס למקום ה-82 במצעד של קנדה הוט 100.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9.6 מיליון השמעות.
הופעה וביקורת
סוויפט ביצעה לראשונה את השיר במהלך הופעתה בקנזס סיטי, ארצות הברית שהתקיימה ב-24 בספטמבר 2011. באותה ההופעה ביצעה גרסה אקוסטית של השיר. בנוסף לכך, ברולינג סטון הוא דורג במקום ה-212 ברשימת "כל 229 השירים של טיילור סוויפט, לפי דירוג".
(בעברית: סוּפֶּרמֶן (גרסתה של טיילור)) היא הקלטה חוזרת של "Superman". היא יצאה לאור על ידי סוויפט ב-7 ביולי 2023, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2010.
האפי היירסטון
הרולד "האפי" היירסטון (באנגלית: Harold "Happy" Hairston; 31 במאי 1942 – 1 במאי 2001) היה כדורסלן אמריקאי, אשר שיחק בליגת ה-NBA בין השנים 1964–1975. בעונת זכה באליפות ה-NBA כשחקן לוס אנג'לס לייקרס, ולאורך 11 עונותיו בליגה העמיד ממוצעים כוללים של 14.8 נקודות, 10.3 ריבאונדים ו-1.6 אסיסטים למשחק.
קריירת מכללות
היירסטון נולד וגדל בעיר וינסטון סיילם שבקרוליינה הצפונית, ובין השנים 1960–1964 למד באוניברסיטת ניו יורק. בשלוש עונותיו בקבוצת הכדורסל של האוניברסיטה קלע 21.0 נקודות ואסף 12.3 ריבאונדים בממוצע למשחק, ובעונות 1962 ו-1963 הוביל אותה לשלב שמינית גמר טורניר אליפות המכללות (NCAA Sweet Sixteen).
יחסי מלזיה–קנדה
יחסי מלזיה–קנדה הם יחסי החוץ דו-צדדיים בין קנדה ומלזיה. שתי המדינות הן חברות מלאות בחבר העמים הבריטי. לקנדה היסטוריה ארוכה של יחסים דו-צדדיים קרובים וידידותיים עם מלזיה והייתה המדינה הראשונה שהכירה בעצמאותה של מלזיה.
האפי היירסטון
קריירת משחק
בדראפט ה-NBA 1964 נבחר היירסטון בבחירה ה-33, על ידי סינסינטי רויאלס. בשלוש וחצי עונותיו בסינסינטי שיתף פעולה עם חברי היכל התהילה של הכדורסל לעתיד אוסקר רוברטסון, ג'רי לוקאס, ויין אמברי וג'ק טוויימן, ותרם 13.1 נקודות ו-7.0 ריבאונדים בממוצע למשחק.
יחסי מלזיה–קנדה
מדע וטכנולוגיות
לקנדה ולמלזיה קשרים מחזקים בתחומים כמו חלל, טכנולוגיה ירוקה, חקלאות, תחבורה, נפט וגז.
האפי היירסטון
קריירת משחק
בפברואר 1968 הועבר יחד עם ג'ים פוקס בטרייד לדטרויט פיסטונס, בתמורה לטום ואן ארסדייל וג'ון טרסוונט. בעונתו המלאה היחידה בקבוצה,, הציג יכולת טובה לצדם של וולט בלאמי, דייב בינג ודייב דבושר, עם 18.1 נקודות ו-11.8 ריבאונדים למשחק, אך קבוצתו לא העפילה לפלייאוף ה-NBA.
יחסי מלזיה–קנדה
יחסי סחר
יחסי הסחר של קנדה עם מלזיה כוללים מסחר בכמה תחומים. מלזיה היא גם אחת מחברות השותפות הכלכלית האסטרטגית טרנס-פסיפיק אליה הצטרפה קנדה בשנת 2012. בשנת 2018, קנדה ביקשה לשפר את יחסי הסחר עם מדינת סבה במלזיה, במיוחד בתחום התשתיות, האנרגיה, טכנולוגיית המידע והתקשורת, טיפול במים ופסולת, מכיוון שיש לה מומחיות בתחומים אלו.
האפי היירסטון
קריירת משחק
בנובמבר 1969 נשלח בטרייד ללוס אנג'לס לייקרס, תמורת ביל יואיט ובחירת דראפט עתידית. עד לסיום אותה עונה קלע 20.6 נקודות למשחק, וסייע ללייקרס להפעיל לגמר ה-NBA בפעם השלישית ברציפות; בסדרת הגמר עצמה הפסידה הקבוצה מול ניו יורק ניקס, בתוצאה 3–4. בעונת השלים בלייקרס חמישייה פותחת דומיננטית יחד עם ג'רי וסט, גייל גודריץ', ג'ים מקמיליאן ווילט צ'מברלין, אשר הובילה את הקבוצה לזכייה באליפות ה-NBA; בסדרת הגמר, בו שוב התמודדו מול הניקס, קלע היירסטון 14.2 נקודות והוריד 14.6 ריבאונדים בממוצע למשחק, בניצחון קבוצתו בתוצאה 4–1. בעונה העוקבת התמודדו הלייקרס והניקס בגמר הליגה פעם נוספת, אולם הפעם ניצחה ניו יורק בתוצאה 4–1, בין היתר בשל פציעה של היירסטון אשר הוגבל ל-26 דקות לכל אורך הפלייאוף. בסיום עונת שוחרר היירסטון מהלייקרס ופרש ממשחק, בגיל 32.
ב-1 במאי 2001 נפטר היירסטון לאחר מאבק בסרטן הערמונית, בגיל 58.
התכנסות חלשה (מרחב הילברט)
התכנסות חלשה של סדרה במרחב הילברט היא ההתכנסות המושרת מהטופולגיה החלשה עליו.
כיכר פרשרן
כיכר פרשרן (בסלובנית: Prešernov trg) היא הכיכר העירונית המרכזית בליובליאנה, בירת סלובניה. מיקומה של הכיכר בלב העיר העתיקה הופך אותה לנקודת מפגש חשובה, בה נערכים פסטיבלים, בהם הקרנבל של ליובליאנה, קונצרטים, אירועי ספורט ואירועי מחאה. הכיכר והאזור סביבה סגורים לתנועת כלי רכב.
המבנה
כיכר פרשרן, הממוקמת על גדת נהר הליובליאניצה, נקראת על שמו של המשורר הלאומי של סלובניה, פרנצה פרשרן, אשר מונצח גם על ידי פסל ארד גדול ממדים בדמותו, המוצב בתחומי הכיכר.
התכנסות חלשה (מרחב הילברט)
הגדרה
סדרת נקודות (x_n) במרחב הילברט H מתכנסת חלש ל־x \in H אם לכל y \in H,. זוהי ההתכנסות בטופולוגיה החלשה. לעיתים התכנסות זו נרשמת באופן הבא:.
משפט בנך-סאקס
משפט בנך–סאקס מספק קשר נוסף בין התכנסות להתכנסות חלשה:
כיכר פרשרן
המבנה
צורתה של הכיכר היא כשל משפך, וממנה יוצאים מספר רחובות לכיוונים שונים. בדרומה של הכיכר, מחבר אותה הגשר המשולש, העובר מעל נהר הליובליאניצה, עם רחוב סטריטאר (Stritarjeva ulica) המוביל לכיוון בית העירייה, למרגלות טירת ליובליאנה. רחוב צ'ופ (Čopova ulica), בין הרחובות המסחריים העיקריים של העיר, יוצא מהכיכר לכיוון צפון-מערב. רחוב מיקלושיץ' (Miklošičeva cesta) יוצא מהכיכר צפונה לכיוון תחנת הרכבת המרכזית של ליובליאנה, ולאורכו מספר בניינים ידועים הבנויים בסגנון הזצסיון הווינאי. רחוב וולף (Wolfova ulica) מוביל מהכיכר מערבה ומתחבר לכיכר הקונגרס, כיכר מרכזית נוספת בעיר. מצדה המזרחי של הכיכר יוצא רחוב טרובאר (Trubarjeva ulica) הציורי, ומוביל לכיוון גשר הדרקון שהוקם לזכר קיסר אוסטרו-הונגריה פרנץ יוזף הראשון. בנוסף מתחברת לכיכר טיילת לאורך גדת נהר הליובליאניצה.
התכנסות חלשה (מרחב הילברט)
משפט בנך-סאקס
תהי (x_n) סדרה המתכנסת חלש ל־x אזי יש ל־x תת-סדרה המתכנסת בממוצע ל־x:.
כיכר פרשרן
המבנה
הכיכר קיבלה את מראה הנוכחי במאה ה-17, עת הוקמה כנסיית הבשורה הפרנציסקנית, הבנויה בסגנון הבארוק והיא המבנה המוכר ביותר בתחומה. במאה ה-19 הפך צומת הדרכים שהיה במקום לכיכר סלולה. לאחר רעידת האדמה שהתרחשה בעיר בשנת 1895, חודשה הכיכר, ובניינים עתיקים רבים מימי הביניים אשר ניזוקו ברעידה, הוחלפו על ידי בתי פאר ברוח התקופה.
התכנסות חלשה (מרחב הילברט)
משפט בנך-סאקס
הוכחה: בה"כ x=0. כמו כן (x_n)מתכנסת חלש ולכן חסומה על ידי M. נגדיר את הסדרה (n_k) באופן הבא הבא: n_1 = 1 וכן בהינתן n_j לכל j<k מתקיים מההתכנסות החלשה ש־ לכל j<k ולכן יש m כך ש־ לכל j<k. נבחר את n_k להיות ה־m הראשון המקיים זאת. מתקיים: ונקבל את הדרוש.
הערה: למעשה המשפט נכון לכל מרחב בנך קמור במידה שווה (למשל מרחב כאשר 1<p<\infty).
ז'נייב דה פונטניי
ז'נייב דה פונטניי (בצרפתית: Geneviève de Fontenay, 30 באוגוסט 1932 – 1 באוגוסט 2023) הייתה נשיאת תחרות מיס צרפת.
ביוגרפיה
דה פונטניי נולדה במחוז מרת ומוזל שבצרפת כבכורה מבין עשרה ילדים, היא למדה מלונאות בשטרסבורג ולאחר מכן הוכשרה כקוסמטיקאית בפריז.
היא עבדה תקופה כדוגמנית וב-1954 החלה לעבוד בארגון מיס צרפת, ב-1957 אף זכתה בעצמה בתחרות יופי בשם "מיס אלגנס". היא נישאה ללואי פואר דה פונטניי, חבר הנהלת מיס צרפת. לאחר מותו של בעלה ב-1981 החלה לשמש כנשיאת התחרות.
ב-2008 כשמיס צרפת ואלרי בגו צולמה בתנוחות פרובוקטיביות היא עמדה על כך שהיא תחזיר את הכתר ותנושל מן התואר.
ב-2010 מכרה את זיכיונה על מיס צרפת ואת התחרות עברה לנהל סילבי טלי. ב-2011 הקימה תחרות יופי חדשה בשם "Miss Excellence France".
ב-2012 שימשה כשופטת בתחרות "מלכת היופי השחורה של צרפת", תחרות שעוררה מחלוקת.
לה ולבעלה נולדו שני ילדים.
נפטרה ב-1 באוגוסט 2023.
כל המוסיף גורע
כל המוסיף גורע הוא ביטוי שמקורו בתלמוד, ופירושו: מי שמגזים ומוסיף על איסור, או קביעה כלשהם – עלול, בסופו של דבר, לגרום לנזק בהבנה או ביישום. הביטוי נמצא בשימוש גם בעברית המודרנית בבחינת המלצה שלא להוסיף דברים מיותרים.
המקור
בתלמוד בבלי, במסכת סנהדרין, נאמר: "אמר חזקיה מניין שכל המוסיף גורע שנאמר (בראשית ג) אמר אלהים לא תאכלו ממנו ולא תגעו בו". רבי חזקיה מביא דוגמה לתוספת שמזיקה באמצעות משפטה של חוה אל הנחש בבראשית פרק ג': "וַתֹּאמֶר הָאִשָּׁה אֶל־הַנָּחָשׁ מִפְּרִי עֵץ־הַגָּן נֹאכֵל, וּמִפְּרִי הָעֵץ אֲשֶׁר בְּתוֹךְ־הַגָּן אָמַר אֱלֹהִים לֹא תֹאכְלוּ מִמֶּנּוּ וְלֹא תִגְּעוּ בּוֹ פֶּן־תְּמֻתוּן".מעיר על דבריה רש"י: "הוסיפה על הציווי, לפיכך באה לידי גירעון, הוא שנאמר (משלי ל ו) אל תוסף על דבריו". משמע, חוה הוסיפה על דבריו של אלוהים שציווה רק על איסור אכילה מהעץ (בפרק ב') ולא איסור נגיעה. מכיוון שהוסיפה איסור נגיעה, באה לידי חטא, משום שהנחש דחף אותה כלפי העץ, ונגעה בו מכוח הדחיפה. מאחר שלא מתה - הצליח לשכנע אותה גם לאכול מהפרי.
מוצאו מדאורייתא של הביטוי הוא בספר דברים: "אֵת כָּל־הַדָּבָר אֲשֶׁר אָנֹכִי מְצַוֶּה אֶתְכֶם אֹתוֹ תִשְׁמְרוּ לַעֲשׂוֹת לֹא־תֹסֵף עָלָיו וְלֹא תִגְרַע מִמֶּנּוּ". ואומר הרמב"ם בספרו "משנה תורה": "שלא להוסיף על מצוות התורה, בין תורה שבכתב בין בפירושה שקיבלו על פה, שנאמר 'את כל הדבר, אשר אנוכי מצווה אתכם--אותו תשמרו לעשות: לא תוסף עליו" (דברים יג,א)".
חז"ל צירפו, למעשה, את שני הפעלים המנוגדים של ההוראה: "להוסיף" ו"לגרוע" - ובמעין משחק מילים יצרו ביטוי שנותן מסר חד משמעי: כל המוסיף - גורע.
שימושים בעברית המודרנית
הביטוי: "וכל המוסיף גורע" השתרש היטב בשפה העברית המודרנית.
קופה אמריקה 1941
אליפות דרום אמריקה 1941 (בספרדית: Campeonato Sudamericano de Football 1941) היא המהדורה ה-16 של אליפות אמריקה הדרומית בכדורגל. הטורניר נערך בצ'ילה בין ה-2 בפברואר ל-4 במרץ 1941, ואורגן על ידי התאחדות הכדורגל הדרום אמריקאית (CONMEBOL). בטורניר הגמר השתתפו חמש נבחרות החברות בהתאחדות. ארגנטינה זכתה בטורניר בפעם השישית בתולדותיה.
המדינות המשתתפות היו צ'ילה, ארגנטינה, אורוגוואי, אקוודור ומחזיקת הגביע פרו. חברות ה-CONMEBOL ברזיל, בוליביה, פרגוואי וקולומביה פרשו מהתחרות.
התחרות כולה נערכה באצטדיון נסיונל בסנטיאגו בן 70,000 המושבים. התחרות נערכה בפברואר-מרץ 1941.
הבנק האסייני להשקעות בתשתיות
הבנק האסייני להשקעות בתשתיות (AIIB, Asian Infrastructure Investment Bank; בסינית מפושטת: 亚洲基础设施投资银行; בסינית מסורתית: 亞洲基礎設施投資銀行) נוסד בשנת 2015 והוא מוסד בנקאי מולטילטרלי לפיתוח אזורי המספק הלוואות ואשראי להשקעות למטרות פיתוח במדינות אסיה. הבנק נוסד ביוזמת ממשלת סין שהצהירה על החשיבות בקידום פיתוחה של יבשת אסיה וכן על רצונה להעמיד אפשרויות נוספות למימון לטווח ארוך עבור פיתוח תשתיות באזור. הבנק החל את פעילותו בתאריך 25 בדצמבר 2015 וזאת לאחר שעשר מדינות המחזיקות מעל 50% מהון הבנק אשררו את הצטרפותן לבנק. משרדי הבנק נמצאים בבייג'ינג.
כיום בבנק חברות 61 מדינות מתוכן 40 מדינות אזוריות הנכללות באזור הפעילות של הבנק (ובכללן ישראל) ו-21 מדינות לא-אזוריות. המדינות היחידות מיבשת אסיה שאינן חברות בבנק הן יפן, קוריאה הצפונית וטייוואן.
היסטוריה ורקע להקמה
הרעיון להקמת הבנק עלה עוד בפורום הכלכלי של באו בשנת 2009 מתוך רעיון לעשות שימוש טוב יותר ברזרבות המט"ח הסיניים לנוכח המשבר הכלכלי של שנת 2008. היוזמה החלה לקרום עור וגידים בשנת 2013 בעת ביקור הנשיא הסיני שי ג'ינפינג באינדונזיה כאשר האחרון הכריז על הקמת הבנק. יחסית לארצות הברית ויפן, סין היא בעלת מניות קטנה יחסית בבנקים לפיתוח עולמיים אחרים (כמו הבנק העולמי), והקמת הבנק משויכת לרצון של ממשלת סין להשפיע יותר על בנקים לפיתוח אזוריים, ועל הנעשה באסיה בפרט,. ואף להציב את הבנק כחלופה לבנק העולמי.
פעילות הבנק
נכון לסוף שנת 2017 הבנק אישר את מימונם של 24 פרויקטים ב-10 מדינות שונות בעלות של 4 מיליארד דולר, כאשר 15 מתוכם אושרו בשנת 2017. בין ההשקעות בשנת 2017 ניתן למצוא בפעם הראשונה השקעה בקרן הון שנועדה לשפר תשתיות אזוריות. לאורך שנת 2017 הבנק קבע את התוכנית האסטרטגית שלו בתחום האנרגיה והחל לגבש את התוכנית בתחום תשתיות התחבורה, ואכן מבין הפרויקטים שמבצע הבנק ניתן לראות כי פרויקטים רבים עוסקים בתחומים אלו. ניתן למצוא פירוט לפרויקטים שמנהל הבנק באתר הרשמי שלו.
מדינות חברות
בבנק חברות 61 מדינות מתוכן 40 מדינות אזוריות הנכללות באזור הפעילות של הבנק (ובכללן ישראל) ו-21 מדינות לא-אזוריות. בנוסף ישנן 23 מדינות הצפויות להצטרף לבנק (8 אזוריות ו15 לא-אזוריות).
פירוט המדינות החברות וכוח ההצבעה היחסי שלהן: מדינות לא-אזוריות שהצטרפו לאחר ההקמה:
מבנה ארגוני
הבנק האסייני להשקעות מנוהל בשלוש רמות. ברמה העליונה עומדת מועצת הנגידים (Board of Governors) אשר מתכנסת אחת לרבעון ומורכבת מנציגי כל המדינות והארגונים החברים בארגון. כל מדינה מיוצגת על ידי נגיד (Governor) או ממלא מקומו (Alternate Governor).
ברמה השנייה נמצאת מועצת המנהלים (Board of Directors) המורכבת מ-12 חברי דירקטוריון (או ממלאי המקום שלהם במקרה הצורך), שישה מתוכם מייצגים מדינות בודדות והיתר מייצגים קבוצות של מדינות (Constituencies). מועצת המנהלים משמשת כנציגת הדירקטוריון בפני הנהלת הבנק, והיא פועלת מולה באופן שוטף בנושאים של אישור הלוואות והכוונת מדיניות (תכנון אסטרטגי, מדיניות פיננסית ופיקוח על סיכונים).
ברמה השלישית ישנו נשיא הבנק וההנהלה. נשיא ה-AIIB נבחר על ידי המדינות החברות לתקופת כהונה של חמש שנים והוא מנהל את ישיבות מועצת המנהלים ואחראי על הניהול הכולל של הבנק. מר ג'ין ליקון (Jin Liqun) הוא הנשיא הראשון והנוכחי של הבנק, החל מהקמתו בשנת 2016.
מבנה אחזקת מניות הבנק
הון הבנק נקבע ל-100 מיליארד דולר שמתחלק למיליון מניות בעלות של 100,000 דולר למניה. המדינות בעלות המניות משלמות 20% מעלות המניות שברשותם (Paid-in shares), ו-80% מהתשלום הוא בהתחייבות (Callable shares) של המדינות כלפי הבנק. כמות המניות המוקצה עבור כל מדינה נקבעת לפי גודל הכלכלה שלה כאשר המדדים שנלקחים בחשבון הם תמ"ג נומינלי (60%) ותמ"ג לנפש לפי שווי כוח הקנייה (40%).
ישנם שלושה סוגים של קולות אשר קובעים את קולה של מדינה בהצבעות השונות:
הבנק וישראל
מדינת ישראל אשררה את הצטרפותה בתאריך 15 בינואר 2016 ועל כן הייתה שותפה מלאה בכל ישיבות ההנהלה שקיים הבנק.
כוח ההצבעה של ישראל עומד על 0.922% וכמקובל ישראל חברה לקבוצה של מדינות על מנת להגדיל את כוח השפעתה בדירקטוריון הבנק. מדינת ישראל חברה בקבוצה הקוריאנית ולצידה אוזבקיסטן ומונגוליה ולאחרונה הצטרפה פיג'י, כוח ההצבעה של הקבוצה עומד על 5.46%. בראש הקבוצה עומד דירקטור מדרום קוריאה (Taesik YOON) והדירקטור החליפי (Alternate Director) הוא עופר פלג, נציג משרד האוצר בשגרירות סין ומסייע בתקשורת מול הבנק האסייני להשקעות. החברות במועצת המנהלים (Board of Directors) מאפשרת לישראל לקחת חלק משמעותי בהחלטות ההנהלה הקשורות בעיצוב פני הבנק ומדיניותו בשנותיו הראשונות.
מסתובב
מסתובב הוא סינגל של אביב גפן ומתי כספי שיצא לאור בשנת 2014, ונכלל באלבום סדקים של אביב גפן. השיר נכתב והולחן על ידי גפן, והופק על ידי יועד נבו.
רקע
השיר, שכונה באתר ynet "שיר נדודים ישראלי ושמח", יצא לאור בתקופת מבצע צוק איתן. גפן וכספי תהו בתחילה אם זהו הזמן הנכון להוציא שיר שכזה, ולבסוף החליטו השניים כן להוציא את השיר בזמן המבצע, והוא יצא לאור ב-19 באוגוסט 2014.
שיתוף הפעולה בין גפן לכספי
השילוב בין גפן וכספי, שיתוף פעולה של שני זמרים שביניהם הבדלי גיל וסגנון, הוגדר על ידי כספי כ"לא שגרתי", אך הוא אמר גם שהדבר לא היה מאתגר עבורו:
מבחינת גפן, למרות שהוא וכספי עבדו יחד כמה וכמה פעמים קודם לכן, עכשיו מדובר ב"דבר האמיתי"- דואט עם כספי. גפן גם פרסם פוסט בפייסבוק בו כתב כי רצה לעבוד עמו במשך שנים. בריאיון עם כספי ל-ynet הוסיף גפן:
תוכן השיר
השיר עוסק בנדודים במסגרת חיפוש עצמי של הדובר.
תמיר גרינברג (מוזיקאי)
תמיר גרינברג (נולד ב-26 באוקטובר 1994) הוא זמר-יוצר, פסנתרן ומלחין ישראלי. זוכה העונה השמינית של התוכנית "הכוכב הבא".
מסתובב
ביקורות
יוסי חרסונסקי מצידו גם לא החמיא וכתב דברי ביקורת על השיר. חרסונסקי טען כי הסיבה לחיפוש העצמי בשיר אינה ברורה. כמו כן, הוא התייחס לשיר כשיר מיינסטרים. מבחינת ז'אנר, שייך חרסונסקי את גפן לז'אנר הפופ. באשר לשיתוף הפעולה עם כספי, סבר חרסונסקי ששיתוף הפעולה בין השניים הוא כנראה מתוך "מחווה מקצועית" כיוון שכספי, לטענתו, לא מוסיף ערך מוסף לדואט.
הערות שוליים
קט:שירי מתי כספי
תמיר גרינברג (מוזיקאי)
קריירה
כבר בגיל 15 הקים הרכב ראשון, "תמיר גרינברג ולהקתו", הרכב בן שמונה נגנים שניגן את המוזיקה המקורית אותה כתב. ההרכב זכה בתחרות 'רוק עצמאות' ויצר הדים בישראל ומחוצה לה, ובאותה שנה הופיע מול קהל של מעל 15,000 איש, בהיכל נוקיה.
בגיל 17 הוציא את הקלטותיו הראשונות. הוא הופיע בפסטיבלים בארץ כגון פסטיבל הג'אז הבינלאומי אילת ופסטיבל הפסנתר בתל אביב, במופע רוק עצמאות, שבו ניצח ההרכב שלו מתוך 60 הרכבים משתתפים, באירועים כגון פתיחת האספה השנתית של אקו"ם,וכן בפסטיבלי מוזיקה אחרים, כגון BA City Beats Festival שבסלובקיה ו-Kaunas Jazz Festival שבליטא.
בשנת 2013 הוחתם גרינברג על ידי Music Matters Jazz כאמן עולה בתוכנית BET (Black Entertainment Television).
במהלך שירותו הצבאי, גרינברג קיבל מעמד מוזיקאי מצטיין.
בשנת 2021 זכה במקום הראשון בעונה השמינית של התוכנית "הכוכב הבא" בקשת 12 בהפקת טדי הפקות. במהלך התוכנית ביצע שירים מקוריים שכתב והלחין, ביניהם "Tell me where the light goes", וכן גרסאות כיסוי לשירים של אחרים תוך שהוא שותף לעיבודים ולהפקה המוזיקלית, ביניהם "Sunny", "Fix You" "הללויה" בדואט עם ואלרי חמאתי ו- "Broken Hearts"- תרגום לאנגלית של "שבורי לב" שירו של חנן בן ארי.
לאחר הזכייה, בספטמבר 2021, פתח בסיבוב הופעות שכל כרטיסיו נמכרו מראש, בגני יהושע ואמפי שוני.
בנובמבר 2021 הופיע בפסטיבל הג'אז יחד עם מרגול ובאותו חודש הופיע לראשונה בהיכל התרבות ת"א, שם אירח את נינט וואלרי חמאתי, הזוכה במקום השני בעונת הכוכב הבא בה השתתף. בפברואר 2022 הוציא את הסינגל הראשון מאז זכייתו בתוכנית "Better", אותו כתב והלחין, ויחד עם סתיו בגר עיבד והפיק מוזיקלית. את הקליפ לשיר ביים רועי רז.
במאי 2022 אירח את עידן רייכל באמפי שוני, במופע ביצע את שירו של רייכל "מכל האהבות" בתרגום לאנגלית. באותו חודש חימם את להקת מארון 5 בהופעתה בפארק הירקון בת"א מול קהל של כ- 60,000 איש.
במאי 2022 שר יחד עם צביקה פיק ז"ל את שירו "אין מדינה לאהבה", במסגרת משדר התרמה לעמותת חלאסרטן.
ביוני 2022 הוציא את הסינגל "Into the Night". גם את הסינגל הזה עיבד והפיק מוזיקלית יחד עם סתיו בגר.
ביולי 2022 השתתף בטקס פתיחת המכבייה ה- 21, שם ביצע את "Memories" יחד עם "Tell me where the light goes", בבימויים של שילה גלאי ודני קסון ובהפקתה של רננה לוי גייגו.
בספטמבר 2022 הוציא את הסינגל "Changes".
בדצמבר 2022 הופיע עם עופר ניסים במסיבת הענק השנתית בביתן 1 בת"א, שם הופיעו עם שיר חדש שכתבו יחד ובינואר 2023 יצא יצא יצא כסינגל "Our Love".
בפברואר 2023 הוציא את הסינגל "Roses".
ביום העצמאות 2023 הופיע בטקס מצטייני הנשיא יחד עם תזמורת צה"ל. והוזמן להופיע באירוע יום העצמאות הרשמי לכבוד הפדרציה היהודית בלוס אנג'לס ב- "SABAN THEATER".
בחודש מאי 2023 הוציא את הסינגל "Until the End". את הקליפ לשיר צילם בבריכת גורדון בת"א.
ביולי 2023 העלה מופע משותף עם התזמורת הפילהרמונית הישראלית בניצוחו של ירון גוטפריד עם ביצועים מיוחדים לשיריו המקוריים.
חיים אישיים
במסגרת לימודיו בארה"ב, התגורר בניו יורק. בעקבות מגפת הקורונה הוא חזר לארץ, אך לא לפני שסיים לעבוד על אלבומו הראשון יחד עם המפיק זוכה הגראמי בן קיין והבסיסט דרק נייברגלט.
גרינברג מתגורר בתל אביב.
ריקרדו אורסוליני
ריקרדו אורסוליני (באיטלקית: Riccardo Orsolini; נולד ב-24 בינואר 1997) הוא כדורגלן איטלקי, המשחק בעמדת החלוץ בבולוניה ובנבחרת איטליה בכדורגל.
קריירה
אורסוליני שיחק במועדון הנוער של אסקולי. בעונת 2014/2015 ערך את הופעת הבכורה שלו בקבוצה הבוגרת ששיחקה בסרייה ב'. בינואר 2017 הצטרף ליובנטוס תמורת כ-6 מיליון אירו ששולמו לאסקולי, אך המשיך לשחק כמושאל באסקולי עד סוף העונה. ביולי 2017 הושאל לאטאלנטה מסרייה א', בה שותף כמחליף בשמונה משחקים. בינואר 2018 הושאל לבולוניה וביוני 2019 רכשה בולוניה את כרטיס השחקן שלו מיובנטוס תמורת כ-15 מיליון אירו.
בגביע העולם בכדורגל עד גיל 20 ב-2019 שיחק בנבחרת איטליה שסיימה במקום השלישי, הוא סיים את הטורניר ככובש המצטיין עם 5 שערים. באליפות אירופה בכדורגל עד גיל 21 שנערכה באיטליה שותף בשני משחקים.
אורסוליני רשם את הופעת הבכורה שלו בנבחרת הבוגרת בנובמבר 2019, בניצחון 1–9 על ארמניה במסגרת מוקדמות יורו 2020. הוא נכנס כמחליף וכבש שער אחד.
דין לואיס
דין לואיס (באנגלית: Dean Lewis; נולד ב-21 באוקטובר 1987) הוא זמר-יוצר אוסטרלי הידוע בעיקר בזכות שיריו "Waves", שיצא לאור בשנת 2016 והגיע למעמד פלטינה משושה באוסטרליה בשנת 2020, ו-"Be Alright", שהגיע למקום הראשון במצעד האוסטרלי, למעמד פלטינה בארבעת השבועות הראשונים לאחר יציאתו לאור, ולבסוף למעמד פלטינה מעושרת באוסטרליה. ב-22 במרץ 2019, לואיס הוציא את אלבום הבכורה שלו, A Place We Knew.
2016–2017: תחילת הקריירה והמיני-אלבום Same Kind of Different
לואיס קיבל השראה להמשיך במוזיקה לאחר שצפה ב-DVD של הופעה חיה של להקת אואזיס בשנת 2005. לואיס אומר "אני זוכר שראיתי את ליאם גלאגר יוצא עם הכובע הזה והמעיל האדום וראיתי אותו עם נואל, הם פשוט היו הבחורים הכי מגניבים אי פעם. ביליתי את חמש השנים הבאות שנים בצפייה בכל סרטון של אואזיס – למעשה נואל גלאגר לימד אותי לכתוב שירים".
בשנת 2014 לואיס חתם על חוזה ההקלטות שלו עם חברת התקליטים האוסטרלית ספסיפיק מיוזיק, ובמרץ 2016 חתם על חוזה גדול עם איילנד רקורדס ויוניברסל מיוזיק אוסטרליה. ב-30 בספטמבר 2016 לואיס הוציא את סינגל הבכורה שלו "Waves", שהגיע בשיא למקום ה-12 במצעדי ה-ARIA האוסטרליים. השיר הופיע במספר תוכניות טלוויזיה אמריקאיות כמו Suits, האנטומיה של גריי, Valor, ריברדייל, All American, ציידי הצללים ו-, והגיע למעמד פלטינה משושת לפי איגוד תעשיית ההקלטות האוסטרלי (ARIA).
באפריל 2017 לואיס הוציא לאור את הסינגל "Need You Now", וב-12 במאי 2017 הוציא את המיני-אלבום הראשון שלו, Same Kind of Different, שהגיע בשיאו למקום ב-27 במצעדי האלבומים של ARIA. לואיס היה מועמד לחמישה פרסי ARIA בטקס פרסי המוזיקה של ARIA לשנת 2017. שיריו "Lose My Mind" ו-"Chemicals" יצאו לאור גם הם כסינגלים מתוך המיני-אלבום והגיעו למעמד פלטינה וזהב בהתאמה.
2018–הווה: אלבום הבכורה ושיתופי פעולה
ביוני 2018 לואיס הוציא לאור את הסינגל "Be Alright". הסינגל הגיע למקום הראשון באוסטרליה במשך חמישה שבועות רצופים, והיה ללהיט הראשון שלו במדינה. בנוסף, הוא הגיע למעמד פלטינה מעושרת באוסטרליה. הוא גם הגיע גם למקום הראשון בבלגיה, לחמשת הראשונים בניו זילנד, שוודיה ואירלנד, למקום הראשון בהולנד ושווייץ, ל-20 הראשונים בבריטניה ובסקוטלנד, ל-30 הראשונים בארצות הברית ולמקום הראשון במצעד הפופ למבוגרים של בילבורד. בינואר 2019 לואיס הוציא לאור את "". ב-22 במרץ 2019, לואיס הוציא לאור את אלבום הבכורה שלו, A Place We Knew. לואיס ביצע את שיריו "Be Alright" ו-"Waves" בגמר הגדול של ליגת הפוטבול האוסטרלית לשנת 2019. בשנת 2019 לואיס חתם בסוכנות WME לייצוג בכל התחומים.
ב-31 באוקטובר 2019, לואיס הוציא לאור את הסינגל "Used to Love" בשיתוף עם הדי ג'יי והמפיק ההולנדי מרטין גריקס. בקשר לשיתוף הפעולה עם גריקס, לואיס מסביר כי "מאז שהקריירה שלי החלה, מעולם לא ראיתי את עצמי רודף אחר שיתופי פעולה. ככותב שירים, שגם שר, כל הרעיון פשוט הרגיש זר. עד שפגשתי את מרטין. בילינו בערך שבוע יחד נעולים מאחורי דלתות סגורות באמסטרדם כשעבדנו על שיר, שחשבנו שהוא עלול בסופו של דבר להיות מושר על ידי מישהו אחר. אבל ככל שהתקדמנו, השיר התחיל להישמע הרבה כמוני, אבל גם הרבה מאוד כמו מרטין. זה שיתוף פעולה אמיתי עם בחור שהפך עכשיו לחבר גדול". גרסה אקוסטית לשיר יצאה בשנת 2020.
פרסים ומועמדויות
במהלך הקריירה שלו, זכה לואיס בשלושה פרסי ARIA מתוך 16 מועמדויות, 4 פרסי APRA מתוך 12 מועמדויות, וכן היה מועמד בטקס פרסי המוזיקה של MTV אירופה ובפרסי המוזיקה של National Live.
נאג'קאלו
נאג'קאלו (בהונגרית: Nagykálló, בפי היהודים נקראה קאלוב או קאליב) היא עיירה במחוז סבולץ'-סטמאר-ברג בצפון מזרח הונגריה. עד לשואה הייתה בה קהילה יהודית.
היסטוריה
נאג'קאלו הייתה ידועה כעיירת שוק כבר במאה ה-14. השם שלה כנראה מגיע מהמילה הישנה kálló שמשמעותה "מקום התכנסות". Nagy פירושו "גדול"; קידומת זו שימשה להבדיל בין Nagykálló לבין Kiskálló הסמוכה ("Kálló קטן"), אשר מאוחר יותר הפכה לחלק מנאג'קאלו.
בשנת 1315 העניק המלך קארוי הראשון מלך הונגריה לעיירה את הזכות להחזיק בשוק. לאחר מכן נערכו במקום מועצות המחוז, וכך הפכה העיר למרכז האזור. לאחר שהעות'מאנים שרפו את העיר בשנת 1556, בנו האזרחים טירת אבן להגנה. בשנת 1603 אישטוואן בוצ'קאי שליט טרנסילבניה התיישב במקום.
בשנת 1630 כבש גיירג' ראקוצי הראשון את העיר והוציא את כרוז העצמאות כאן. פרנץ ראקוצי תקף את הטירה ב-29 ביולי 1703 (הקרב הראשון של מלחמת העצמאות של ראקוצי) וכבש אותה למחרת. בשנת 1704 הוא הורה להרוס את הטירה (היא נהרסה רק מאוחר יותר, בשנת 1709). בשנת 1747 ניתן לה מעמד של עיר המחוז, מעמד שנשלל ממנה בשנת 1867. רק בשנת 1989 ניתן לה מחדש מעמד של עיר.
יהודי נאג'קאלו
על פי מצבות בבית הקברות היהודי במקום, יהודים גרו בעיר עוד בימי הביניים. רוב היהודים היו חקלאים ובעלי מלאכה. מהמאה ה-18 יש עדויות כתובות על הקהילה וצמיחתה המהירה. המקום התפרסם בעולם היהודי הודות לרבה הראשון של הקהילה – ר' יצחק אייזיק טויב, שנודע כ"צדיק מקאלוב". תחילת כהונתו כנראה בשנת 1781. בתקופתו נוסדו בקהילה חברה קדישא ומוסדות לעזרה הדדית. כן נוסדו על ידו ישיבה ותלמוד תורה. בית הכנסת נוסד גם הוא על ידי הרב טאוב בשנת 1800. תשע עשרה שנה לאחר פטירתו מונה הרב ישעיה בנט לרב הקהילה.
בשנת 1944, עם כניסת הוורמאכט להונגריה, גורשו יהודי נאג'קאלו לגטו בעיר נירג'האזה, ומשם גורשו לאושוויץ, שם נרצחו רובם. אחרי המלחמה חזרו כ-98 יהודים לעיר וחידשו בה את חיי הקהילה.
אלפא רומיאו פנדיון
אלפא רומיאו פנדיון (באיטלקית: Alfa Romeo Pandion, קרוי גם: Alfa Romeo 8C Competizione Bertone Pandion) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומיאו בשנת 2010.
ורנר קולמאייר
ורנר קולמאייר (בגרמנית: Werner Kohlmeyer; 19 באפריל 1924 בקייזרסלאוטרן, רפובליקת ויימאר – 26 במרץ 1974 במיינץ-מומבאץ', מערב גרמניה) היה כדורגלן גרמני, ששיחק בעמדת המגן השמאלי. הוא שיחק את רוב הקריירה שלו בקבוצת פ.צ. קייזרסלאוטרן וזכה עם גרמניה המערבית במונדיאל 1954.
ביוגרפיה
קולמאייר נולד ב-19 באפריל 1924 בקייזרסלאוטרן שבגרמניה. הוא היה חלק מגרמניה המערבית שזכתה במונדיאל 1954. בסך הכל שיחק 22 משחקים עבורה. בגמר מונדיאל 1954 עצר קולמאייר בעיטה מקו השער שבעט זולטן צ'יבור, וגרמניה המערבית ניצחה 2–3 בסיום. בקריירת המועדונים שיחק בקבוצת פ.צ. קייזרסלאוטרן בין השנים 1941–1957. בקריירה שלו שיחק בעמדת המגן השמאלי.
עם פ.צ. קייזרסלאוטרן קולמאייר זכה באליפות גרמניה בשנים 1951 ו-1953. באחד ממשחקיו האחרונים עבור גרמניה המערבית, קולמאייר התמודד עם סטנלי מתיוס בוומבלי ב-1 בדצמבר 1954, במשחק ידידות בינלאומי בין אנגליה למערב גרמניה. בעוד שלא היה יכול היה לעצור את מתיוס, קולמאייר היה גאה בכך שהוא מעולם לא איבד את קור רוחו בכך שלא ביצע אפילו עבירה אחת עליו. גישה זו של הגינות העריך מאמן גרמניה, זפ הרברגר, כמו גם את הביטחון והאמינות ההגנתית של קולמאייר.
קולמאייר נשאר בפ.צ. קייזרסלאוטרן עד שנת 1957. לאחר פרישתו סבל מניתוק משלושת ילדיו עקב גירושין וכן מאלכוהוליזם ועוני. הוא חי ברווחה זמן מה, לפני שלקח עבודה כשוער עבור מו"ל בעיתון במיינץ. לבסוף נפטר קולמאייר ב-26 במרץ 1974 בגיל 49.
רוני וולף
רוני וולף (נולד בשנת 1949) הוא רופא, דרמטולוג, פרופסור חבר קליני לדרמטולוגיה בבית הספר לרפואה של אוניברסיטת תל אביב, ובבית הספר לרפואה של האוניברסיטה העברית בירושלים, מנהל לשעבר של היחידה למחלות עור ומין במרכז רפואי קפלן.
וולף עוסק בגידולי עור, ומחלות (עור) מטיילים טרופיות.
ביוגרפיה
וולף התגורר בילדותו ברחוב בלפור בתל אביב, אח תאום לרופא הילדים דני וולף, בוגר בית הספר היסודי "בלפור".
בין השנים 1970–1976 למד וולף רפואה, בבון, גרמניה.
בין השנים 1983–2001 עבד כרופא בכיר במחלקת עור ומין בבית החולים איכילוב.
משנת 2001 עד 2016 ניהל את היחידה למחלות עור במרכז רפואי קפלן.
משנת 2004 מכהן כפרופסור חבר קליני, בבית הספר לרפואה של האוניברסיטה העברית בירושלים.
מחברם של למעלה מ-350 מאמרים בכתבי עת מדעיים.
"Wolf's isotopic response" היא תופעה שפרופ' וולף תיאר לראשונה ב־1985 ונקראה על שמו.
חיים אישיים
וולף מתגורר בהרצליה, נשוי לעו"ד אסנת וולף (לבית ברזניצקי), להם שני ילדים, תום, בעל תואר שני בממשל ופוליטיקה ופעיל פוליטי ב"ישראל החופשית", וטל, מנהלת משאבי אנוש (בעלת תואר שני).
דוב בריש רפפורט
רבי דוב בעריש (דובעריש) רפפורט (ה'תקפ"ד, 1824 – י' בשבט ה'תרס"ו, 1906) היה פוסק בגליציה במאה ה-19, רבן של של שיניאווה ורווה-רוסקה, ומחבר הספר "דרך המלך" על משנה תורה לרמב"ם. נחשב לחסיד צאנז, והיה בקשר קרוב עם חסידות בעלז ועם אדמו"רה רבי יהושע רוקח.
ביוגרפיה
נולד בלבוב בשנת תקפ"ד (1824) לר' שמואל, מצאצאי רבי חיים הכהן רפפורט, ולאסתר זלדה בתו של ר' אהרן מחמלניק. בגיל תשע נפגש עם רב העיר רבי יעקב משולם אורנשטיין והרצה לפניו מחידושיו, ובעקבות מפגש זה היה לו קשר מיוחד עם הרב אורנשטיין.
בגיל 17 נשא את גרונא בת דודו ר' עזריאל מאיר גרדשטיין, מנכבדי קהילת לובלין ומחותנם של רבי עקיבא איגר ובנו רבי שלמה. נישואיו התקיימו בלובלין, ושם נשאר לגור לאחר נישואיו. היה לתלמידו של רבי דב בעריש אשכנזי, רב העיר ומחבר הספר "נודע בשערים", שאף מזכירו בספרו בתשובה שנכתבה בתקופה זו. בהוראת רבו למד את התלמוד בבלי עם פירוש רש"י לתלמוד, הלכות רב אלפס, פסקי הרא"ש ופירוש הר"ן על הרי"ף, ורק לאחר מכן עבר לפלפל בפירוש התוספות, וזאת על מנת לקנות את דרך העיון הנכונה, בלא לפלפל באופן שאינו לאמיתה של תורה. בהמשך התפרסם כבקיא בדברי התוספות.
הדרכה נוספת שהתפרסמה, אותה קיבל רבי דוב בעריש מפי רבו:. דברים אלו צוטטו על ידי פוסקים בני הדור האחרון כמו רבי מרדכי יעקב ברייש ורבי יצחק יעקב וייס, ברצותם לנמק פסיקות המבוססות על שיקול דעת והיגיון. אפרים אלימלך אורבך מציג את הדברים כדוגמה לכך שהפוסק מושפע מהלך הרוח של תקופתו ומקומו.
בתקופת מגוריו בלובלין, הזדמן פעם לצאנז, והלך לבקר את רבי חיים הלברשטאם. הביקור הותיר על השניים רושם עז, ומאז נהיה חסידו, וגם הביאו בספרו מספר פעמים, וכך גם רבי חיים כיבדו ביותר.
התפרסם ברחבי גליציה בגאונותו ובחריפותו, והתבקש לחוות דעה בפרשיות ציבוריות רבות, בהן: פרשת הגט מקרסניברוד; הפילוג בקהילה האורתודוקסית בסיגט, בו תמך חיווה דעתו נגד הפרישה; המחלוקת מול אחיינו רבי יהודה לייב איגר שהותקף על ידי רבה של לובלין - רבי יהושע השל אשכנזי - בעקבות מנהגו להתאחר בעריכת ברית מילה עד לאחר חצות היום, שבה חתם רבי דוב בעריש על כרוז תמיכה ברבי יהודה לייב איגר; המחלוקת על רבנות קהילת סטריזוב, בה תמך ברבי אלטר זאב הורוביץ מול רבי משה יהודה לייב שפירא.
לבקשת רבי חיים הלברשטאם מצאנז נעתר לשמש ברבנות, וקיבל את משרת הרבנות בשיניאווה בשנת תרל"ב, על מקומו של רבי יחזקאל שרגא הלברשטאם (בנו של ה"דברי חיים") שעבר לכהן ברבנות בסטרופקוב. כשלוש שנים לאחר פטירת רבי חיים מצאנז רצה רבי יחזקאל שרגא הלברשטאם לשוב לשיניאווה, והציע לרבי דוב בעריש שיישאר בעיר כרב בעוד רבי יחזקאל שרגא יהיה בה כאדמו"ר בלבד. רבי דוב בעריש ראה בכך כמורה הלכה בפני רבו, ועבר מרצונו לכהן כרב ברווה-רוסקה בשנת תרל"ט, אחר פטירת רבי לוי יצחק שור שכיהן בה כרב לפניו. במשרה זו החזיק כ-27 שנה.
בתפקידו כרבה של רווה-רוסקה, שהייתה סמוכה לבעלז ושהרוב הדומיננטי בה היה מחסידי בעלז, קיים קשרים בעסקי ציבור עם רבי יהושע רוקח, האדמו"ר מבעלז, שהעריכו ביותר ואף הפקיד אצלו את צוואתו. היה תומך נלהב בתנועת מחזיקי הדת, השתתף בוועידות מטעמה, ותשובותיו בנושאים ציבוריים פורסמו בביטאונה מחזיקי הדת.
בסוף ימיו נחלה ונחלש. בליל פטירתו, אור ליום שני י' בשבט תרס"ו, ביקש שיסייעו בידו לרדת ממיטתו על מנת לקבל את רבי חיים מצאנז, ואחר שסייעו בידו לרדת וללכת מספר צעדים, הכריז "ברוך הבא צאנזער רב", וחזר למיטתו. נפטר בעודו מתפלל תפילת ערבית, תוך שקרא שמע ישראל בקול רם.
תלמידיו
בין תלמידיו נמנים:
הסמיך להוראה את רבי שמואל אנגל, ואת רבי דוד מנחם מאניש באב"ד ששהה עמו כשבוע ימים בהם קיבל מתורתו.
ספרו "דרך המלך"
התפרסם בחיבורו "דרך המלך" על משנה תורה לרמב"ם, שהודפס בלבוב בבית הדפוס של מרגושס - מהבולטים שבחסידות בעלז והמו"ל של העיתון מחזיקי הדת. הוא הדפיס בלבוב את הכרך הראשון בשנת תרנ"ב (1892), ושנתיים לאחר מכן, בשנת תרנ"ד (1894), הדפיס את הכרך השני. שני כרכים נוספים תוכננו להידפס בהמשך, אך זה לא יצא לפועל, ובמהלך מלחמת העולם השנייה אף אבד כתב היד שלהם. הספר הוהדר בניו יורק בשנת תשנ"ו (1996) במהדורת צילום עם הקדמת נינו רבי יצחק מאיר. החיבור נכלל במשנה תורה מהדורת פרידברג, ירושלים תשס"ו.
שם הספר הופיע בכל עמודיו בכותרת עליונה באופן זה: "דר"ך (ר' דוב כהן) המלך". מקובל לומר כי המדפיסים פענחו את ראשי התיבות "דרך" כ"דוב רפפורט כהן", והיות שלא היה מקובל לציין שם משפחה בשם הספר ובפרט לא בקרב חוגי החסידים, ציווה רבי דוב בעריש לפתוח את ראשי התיבות בכל העמודים כ"ר' דוב כהן", ובכך למנוע לזות שפתיים.
משפחתו
היה מחותן של רבי יוסף באב"ד, מחבר הספר "מנחת חינוך".
ג'יילן גרין
ג'יילן רומנדה גרין (באנגלית: Jalen Romande Green; נולד ב-9 בפברואר 2002) הוא כדורסלן אמריקאי, המשחק בעמדת הקלע ביוסטון רוקטס מליגת ה-NBA.
נעורים וקריירת תיכונים
גרין נולד מרסד שקליפורניה. גרין בעל שורשים פיליפינים מצד סבו. בכיתה ג', עבר גרין עם משפחתו לפרזנו. עד כיתה ו' שיחק כדורסל באיגוד האתלטים החובבים והתאמן חמש שעות ביום.
גרין שיחק בבית הספר התיכון סן חואקין ממוריאל שבפרזנו במשך שלוש עונות. כבר בעונתו הראשונה הוא פתח בכל משחקיו והעמיד ממוצעים של 18.1 נקודות ו-9 ריבאונדים למשחק. הוא הוביל את תיכונו למקום השני בליגה ולשמינית גמר הפלייאוף. בעקבות יכולתו נבחר גרין לרוקי העונה בליגה ולחמישיית הרוקיז השנייה של העונה. בעונתו השנייה, הוביל גרין את תיכונו לזכייה באליפות ולפלייאוף תוך כדי שהוא מעמיד ממוצעים של 27.9 נקודות ו-7.7 ריבאונדים למשחק. הוא נבחר לשחקן העונה בליגה ולחמישייה השנייה בקליפורניה.
בעונתו השלישית, העמיד גרין ממוצעים של 30.1 נקודות, 7.8 ריבאונדים ו-3.6 אסיסטים למשחק. הוא הוביל את תיכונו לאליפות שנייה ברציפות. במהלך משחק האליפות, שבר גרין את השיא של רוסקו פונדקסטר מ-1971 בכמות נקודות לשחקן בקריירה של התיכון עם 2,288 נקודות. גרין גם עזר לתיכונו להגיע עד לרבע גמר הפלייאוף. הוא נבחר לשחקן השנה בקליפורניה ולחמישייה השנייה בכל ארצות הברית. בעונתו אחרונה בתיכונים, עבר גרין לתיכון פרוליפ פרפיס שבנאפה. הוא עזר לתיכונו לזכות בטורניר אליפות העולם לתיכונים, וזכה יחד עם דיישן ניקס בתואר השחקן המצטיין של הטורניר. גרין העמיד ממוצעים של 31.5 נקודות, 7.5 ריבאונדים ו-5.0 אסיסטים למשחק, והוביל את התיכון למאזן 3–31. בעקבות יכולתו נבחר גרין לשחקן העונה ולחמישייה הראשונה. גרין נבחר להשתתף במשחק מקדונלד'ס אול-אמריקן, בג'ורדן ברנד קלאסיק ובנייקי הופ סאמיט, אך כל שלושת המשחקים בוטלו עקב מגפת הקורונה.
גרין דורג כשחקן המשחק בעמדות הרכז והקלע הטוב ביותר אשר מועמד למכללות, ולאחר מכן דורג כשחקן הטוב ביותר מכל העמדות. אף על פי שקיבל הצעות רבות, בחר גרין לדלג על המכללות ולשחק בליגת הפיתוח של ה-NBA.
קריירה מקצועית
ב-16 באפריל 2020, חתם גרין לעונה בג'י ליג איגנייט מליגת הפיתוח של ה-NBA. איגנייט הייתה קבוצה חדשה בליגה ובכך הפך לשחקן הראשון שהודיע ​​כי ישחק שם.
יוסטון רוקטס
ב-29 ביולי 2021 נבחר גרין בבחירה השנייה בדראפט ה-NBA 2021 על ידי היוסטון רוקטס. ב-8 באוגוסט, הוא ערך את הופעת הבכורה שלו בליגת הקיץ בניצחון 84–76 מול קליבלנד קאבלירס, שם רשם 23 נקודות, חמישה ריבאונדים ושני אסיסטים ב-30 דקות. הוא נבחרת לקבוצה השנייה של ליגת הקיץ לאחר שהחמיץ את שלוש המשחקים האחרונים מתוך חמישה עקב כאב בשריר הירך הימני. הוא ערך את הופעת הבכורה שלו בקדם העונה ב-5 באוקטובר בניצחון 125–119 מול וושינגטון ויזארדס עם 12 נקודות, שישה ריבאונדים ושני אסיסטים. ב-20 באוקטובר, גרין ערך את הופעת הבכורה שלו ב-NBA, וקלע תשע נקודות, ארבעה ריבאונדים וחילק ארבעה אסיסטים בהפסד 124–106 למינסוטה טימברוולבס. ב-24 באוקטובר, גרין רשם 30 נקודות, עם שמונה שלשות, בהפסד 107–97 מול בוסטון סלטיקס, והפך לרוקי הראשון שרשם לפחות 30 נקודות ושמונה שלשות במשחק בהיסטוריה של הרוקטס. ב-10 באפריל 2022, גרין רשם שיא קריירה של 41 נקודות בהפסד 130–114 לאטלנטה הוקס, שהיה המשחק הראשון עם 40 נקודות של רוקי מהיוסטון רוקטס מאז האקים אולאג'ואן. בתום העונה הסדירה, הוא זכה בתואר רוקי החודש עבור מרץ ואפריל.
חיים אישיים
אמו של גרין, ברי פורוגאן, היא ממוצא פיליפיני חלקי דרך סבה. אביו החורג, מרקוס גרין, היה חברו לקבוצת הכדורסל של שחקן ה-NBA ד'שון סטיבנסון בבית הספר התיכון וושינגטון יוניון בפרזנו. יש לו אחות צעירה ממנו.
אסתר יונגרייז
הרבנית אסתר יונגרייז (באנגלית: Esther Jungreis; 1936 – 23 באוגוסט 2016) הייתה רבנית אורתודוקסית-אמריקאית, מייסדת ונשיאת ארגון "הנני".
ביוגרפיה
נולדה למשפחת רבנים בסגד שבהונגריה בשנת 1936. בסוף מלחמת העולם השנייה, קיץ 1944, הגיעה יחד עם כל בני משפחתה ברכבת קסטנר למחנה הריכוז ברגן-בלזן משם הועברו כעבור כמה חודשים לשווייץ.
בשנת 1973 יסדה את ארגון החזרה בתשובה הראשון בארצות הברית, "הנני". שם הארגון שאוב מקריאתו של אברהם אבינו במענה לקריאת האל "אברהם אברהם", והוא מבטא התייצבות ונכונות לקראת כל משימה שיטיל עליו האל. מטרתה המוצהרת של יונגרייז בעת הקמת הארגון הייתה מלחמה בהתדרדרות הרוחנית הכללית שזיהתה בקרב יהדות ארצות הברית. בשנת 1995 נחנך סניף הארגון בירושלים.
היא הקימה את מרכז "הנני" במנהטן הכולל מוזיאון לתרבות העם היהודי, ושיעורה השבועי במרכז משך (נכון ל-2005) קהל של 1,500 איש.
יונגרייז פרסמה ספרים רבים. אחד מהם, "החיים במחויבות", תורגם לעברית.
ב-23 באוגוסט 2016 היא נפטרה כתוצאה ממחלה קשה בארצות הברית.
הרפובליקה של לוקה
הרפובליקה של לוקה (באיטלקית: Serenissima Repubblica Lucense; בלטינית: Respublica Lucensis) הייתה ישות מדינית קטנה, סביב העיר לוקה שבאיטליה. הרפובליקה התקיימה כיישות עצמאית בין 1160 ל-1805, אז הועברה לשליטת אליזה בונפרטה, אחותו של נפוליאון בונפרטה במסגרת נסיכות לוקה ופיומבינו. ב-1814 העביר קונגרס וינה את השליטה בלוקה לידי מארי לואיז, דוכסית פארמה מבית הבסבורג, רעייתו השנייה של נפוליאון, כדוכסות לוקה.
היסטוריה
בתקופת שלטון השושלת הקרולינגית עד שנת 1000 לערך, הייתה העיר לוקה בירת טוסקנה, אז עברה הבירה לפירנצה. עם זאת, העיר נותרה מושב המושל הצבאי מטעם האימפריה הרומית הקדושה (המארקגראף) וככזו העניק לה היינריך הרביעי, קיסר האימפריה הרומית הקדושה ב-1084, בעת מאבק האינווסטיטורה, מידה של אוטונומיה. לאחר מותה של מטילדה רוזנת טוסקנה ב-1115 החלה העיר לפתח מעמד של קהילה אוטונומית רפובליקאית, בראשותו של מנהיג נבחר (Capitano del popolo), מעמד שהוכר ב-1160 על ידי המארקגראף של טוסקנה, ולף השישי. עד 1328 היוותה לוקה יריבה שווה לפירנצה, אך נקרעה במאבקים בין מפלגות הגואלפים והגיבלינים. לאחר שעברה מיד ליד במהלך המאה ה-14, קבע קרל הרביעי, קיסר האימפריה הרומית הקדושה שיותר ללוקה לשמור על מעמד עצמאי יחד עם הרפובליקה של ונציה והרפובליקה של ג'נובה. הרפובליקה של לוקה הצליחה לשמור על מעמדה העצמאי, גם כאשר עוד ועוד ערי מדינה נטמעו לתוך ישויות רחבות יותר, בראש ובראשונה הדוכסות הגדולה של טוסקנה שיצרה עד 1555 שטח רציף כמעט על כל המרחב הטוסקני, כאשר המובלעת היחידה בצפונו נותרה לוקה. ב-1628 הפך השלטון בעיר מדמוקרטי לאוליגרכיה.
גבולות בטיפול
גבולות בתחום הטיפול הנפשי מתייחסים להיבטים שונים המגדירים את מסגרת היחסים הטיפוליים. היבטים אלו מתייחסים לתפקיד המטפל, למגע בינו לבין המטופל, למרחב אישי, למקום ולזמן, להסדרי תשלום, לקבלת מתנות ולהענקתן, לחשיפה העצמית ועוד. מסגרת עבודה ברורה של גבולות ביחסים הטיפוליים משמעותית לטיפול מותאם ולהצלחת התהליך. המטופל יהנה מהיחסים הטיפוליים אם המטפל יוכל להתאים את הגבולות הטיפוליים ליחסים הטיפוליים ולקבוע את העיתוי והמינון שלהם בהתאם לצורכי מטופל. ההתנהלות מול הגבולות הטיפוליים, מתי הוא מאריך או מקצר את הפגישה, משנה את תדירותה, מתי הוא יוזם או מאפשר מגע, כל אלו תלויים במספר גורמים שיש להתחשב בהם לפני קבלת החלטה. להתנהלות זו יש השפעה מכרעת על התהליך הטיפולי, היחסים הטיפוליים והצלחת הטיפול.
הגבולות הם כללי בסיס ביחסים המקצועיים. הם יוצרים כללי התנהגות ומספקים קווים מנחים במצבים של חוסר בהירות שמטרתם להגן על המטופל ולמנוע ממנו נזק. יתר על כן, גבולות ברורים מסייעים למטופל והמטפל לצפות את הבאות ומייצרים מסגרת עבודה ליחסים הטיפוליים.
חשיבות הגבולות נובעת מהצורך של רוב המטופלים בגבולות, מרכיב משמעותי במניע של רוב המטופלים להיכנס לטיפול. כמו כן החשיבות נובעת מההבדלים בתפקידים של המטפל והמטופל בהם המטפל נמצא בעמדת כוח כתוצאה מהידע, הכישורים והניסיון. הבדלים אלו יוצרים תלות ואילו הגבולות מבטיחים למטופל כי המטפל תמיד יפעל בהתאם לאינטרס של המטופל. יצירה של גבולות הטיפול ושמירה עליהם חשובות להבניית הקשר הטיפולי, וזו אחריותו של המטפל להבטיח כי גבולות אלו נשמרים כדי שכל שהאינטרסים של כל מטופל יישמרו.